มันนี่ทูเดย์
ไกล่เกลี่ยลูกหนี้ กยศ.
29 ต.ค. 2565

ไกล่เกลี่ยลูกหนี้ กยศ.
 น.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีได้ประชุมหารือร่วมกับกองทุนเงินให้กู้ยืมเพื่อการศึกษา (กยศ.) เพื่อการติดตามประเมินผลการดำเนินการและปรับปรุงแก้ไขปัญหาอุปสรรคต่างๆ ในการดำเนินการ รวมทั้งพิจารณาการดำเนินการการไกล่เกลี่ยข้อพิพาทต่อไปภายหน้า ภายใต้กรอบบันทึกความร่วมมือว่าด้วยการไกล่เกลี่ยลูกหนี้ตามคำพิพากษาในชั้นบังคับคดี ระหว่างกรมบังคับคดีกับ กยศ. ทั้งนี้เพื่อจะเป็นประโยชน์กับลูกหนี้ กยศ.เองไม่ให้ถูกดำเนินคดียึดทรัพย์ขายทอดตลาด
คปภ.เปิดสายด่วน 24 ชม.
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วงเทศกาลปีใหม่ 2560 นี้ คปภ.เปิดบริการสายด่วน คปภ.1186 ตลอด 24 ชั่วโมง ตั้งแต่วันที่ 29 ธ.ค. 2559-4 ม.ค. 2560 และให้สำนักงาน คปภ.ภาค/จังหวัด ในส่วนภูมิภาค เปิดสำนักงานเพื่ออำนวยความสะดวกในการบริการข้อมูลและให้คำปรึกษาด้านการประกันภัยหากเกิดเหตุการณ์ที่ไม่คาดคิดขึ้น